title: 2011 m. lapkričio 28 d. Komisijos įgyvendinimo reglamentas (ES) Nr. 1222/2011, kuriuo iš dalies keičiamos Reglamento (EB) Nr. 1010/2009 nuostatos dėl su trečiosiomis valstybėmis sudaromų administracinių susitarimų dėl jūrų žuvininkystės produktams būtinų sugautų žuvų kiekio sertifikatų

text:
29.11.2011

               LT

               Europos Sąjungos oficialusis leidinys

               L 314/2

         KOMISIJOS ĮGYVENDINIMO REGLAMENTAS (ES) Nr. 1222/2011
   2011 m. lapkričio 28 d.
   kuriuo iš dalies keičiamos Reglamento (EB) Nr. 1010/2009 nuostatos dėl su trečiosiomis valstybėmis sudaromų administracinių susitarimų dėl jūrų žuvininkystės produktams būtinų sugautų žuvų kiekio sertifikatų
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. rugsėjo 29 d. Tarybos reglamentą (EB) Nr. 1005/2008, nustatantį Bendrijos sistemą, kuria siekiama užkirsti kelią neteisėtai, nedeklaruojamai ir nereglamentuojamai žvejybai, atgrasyti nuo jos ir ją panaikinti (1), visų pirma į jo 12 straipsnio 4 dalį, 14 straipsnio 3 dalį, 20 straipsnio 4 dalį ir 52 straipsnį,
   kadangi:

               (1)

               su trečiosiomis valstybėmis sudaryti administraciniai susitarimai dėl žuvininkystės produktams būtinų sugautų žuvų kiekio sertifikatų išvardyti 2009 m. spalio 22 d. Komisijos reglamento (EB) Nr. 1010/2009, kuriuo nustatomos išsamios Reglamento (EB) Nr. 1005/2008 įgyvendinimo taisyklės (2), IX priede;

               (2)

               du nauji administraciniai susitarimai dėl sugautų žuvų kiekio sertifikatų, grindžiamų elektroninėmis atsekamumo sistemomis, sudaryti su Norvegija ir Pietų Afrika atitinkamai 2011 m. gegužės 4 d. ir 2010 m. rugsėjo 21 d.;

               (3)

               todėl Reglamento (EB) Nr. 1010/2009 IX priedą reikėtų atitinkamai iš dalies pakeisti;

               (4)

               šiame reglamente numatytos priemonės atitinka Žuvininkystės ir akvakultūros vadybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1010/2009 IX priedas iš dalies keičiamas, kaip nurodyta šio reglamento I ir II prieduose.
   2 straipsnis
   Įsigaliojimas
   Šis reglamentas įsigalioja septintą dieną nuo jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. lapkričio 28 d.

            Komisijos vardu

            Pirmininkas

         José Manuel BARROSO

      (1)  OL L 286, 2008 10 29, p. 1.

      (2)  OL L 280, 2009 10 27, p. 5.

      I PRIEDAS
      Reglamento (EB) Nr. 1010/2009 IX priedo 1 skirsnis pakeičiamas taip:

         „1   skirsnis

            NORVEGIJA

         SUGAUTŲ ŽUVŲ KIEKIO SERTIFIKAVIMO SISTEMA
         Pagal Reglamento (EB) Nr. 1005/2008 12 straipsnio 4 dalį to reglamento 12 straipsnyje ir II priede numatytas sugautų žuvų kiekio sertifikatas žuvininkystės produktų, gautų iš su Norvegijos vėliava plaukiojančių žvejybos laivų sužvejotų žuvų, atveju pakeičiamas Norvegijos sugautų žuvų kiekio sertifikatu, grindžiamu Norvegijos sugautų žuvų svėrimo ir registravimo sistema; tai Norvegijos valdžios institucijų kontroliuojama elektroninė atsekamumo sistema, kurią taikant užtikrinama tokia pati valdžios institucijų kontrolė, kokios reikalaujama pagal Europos Sąjungos sugautų žuvų kiekio sertifikavimo sistemą.
         Norvegijos sugautų žuvų kiekio sertifikato, kuriuo pakeičiamas Europos Sąjungos sugautų žuvų kiekio sertifikatas, ir reeksporto sertifikato pavyzdžiai pateikiami I priedėlyje.
         Reglamento (EB) Nr. 1005/2008 14 straipsnio 1 ir 2 dalyse nurodyti dokumentai gali būti perduodami elektroninėmis priemonėmis.
         Norvegija reikalauja pateikti sugautų žuvų kiekio sertifikatą Norvegijoje iškraunant ir į Norvegiją importuojant su Europos Sąjungos valstybės narės vėliava plaukiojančių žvejybos laivų sužvejotas žuvis.
         TARPUSAVIO PAGALBA
         Siekiant palengvinti atitinkamų Norvegijos ir Europos Sąjungos valstybių narių institucijų keitimąsi informacija ir tarpusavio pagalbą, remiantis Komisijos reglamente (EB) Nr. 1010/2009 išdėstytomis išsamiomis tarpusavio pagalbos teikimo taisyklėmis sukuriama Reglamento (EB) Nr. 1005/2008 51 straipsnyje numatyta tarpusavio pagalbos sistema.

            I priedėlis

         “

      II PRIEDAS
      Į Reglamento (EB) Nr. 1010/2009 IX priedą įterpiamas šis 7 skirsnis:

         „7 skirsnis

            PIETŲ AFRIKA

         SUGAUTŲ ŽUVŲ KIEKIO SERTIFIKAVIMO SISTEMA
         Pagal Tarybos reglamento (EB) Nr. 1005/2008 12 straipsnio 4 dalį to reglamento 12 straipsnyje ir II priede numatytas sugautų žuvų kiekio sertifikatas žuvininkystės produktų, gautų iš su Pietų Afrikos vėliava plaukiojančių žvejybos laivų sužvejotų žuvų, atveju pakeičiamas Pietų Afrikos sugautų žuvų kiekio sertifikatu, išduodamu pagal Pietų Afrikos valdžios institucijų kontroliuojamą elektroninę atsekamumo sistemą, kurią taikant užtikrinama tokia pati valdžios institucijų kontrolė, kokios reikalaujama pagal Europos Sąjungos sugautų žuvų kiekio sertifikavimo sistemą.
         Pietų Afrikos sugautų žuvų kiekio sertifikato, kuriuo pakeičiamas Europos Sąjungos sugautų žuvų kiekio sertifikatas, ir reeksporto sertifikato pavyzdžiai pateikiami I priedėlyje.
         Reglamento (EB) Nr. 1005/2008 14 straipsnio 1 ir 2 dalyse nurodyti dokumentai gali būti perduodami elektroninėmis priemonėmis.

            I priedėlis

         “


title: 2013 m. birželio 5 d. Komisijos įgyvendinimo reglamentas (ES) Nr. 516/2013, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
6.6.2013

               LT

               Europos Sąjungos oficialusis leidinys

               L 154/3

         KOMISIJOS ĮGYVENDINIMO REGLAMENTAS (ES) Nr. 516/2013
   2013 m. birželio 5 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2013 m. birželio 5 d.

            Komisijos vardu Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  AL

                  41,5

                  MA

                  51,3

                  MK

                  65,0

                  TN

                  23,4

                  TR

                  71,2

                  ZZ

                  50,5

                  0707 00 05

                  AL

                  41,5

                  MK

                  31,8

                  TR

                  142,5

                  ZZ

                  71,9

                  0709 93 10

                  TR

                  143,5

                  ZZ

                  143,5

                  0805 50 10

                  AR

                  103,9

                  TR

                  69,0

                  ZA

                  108,2

                  ZZ

                  93,7

                  0808 10 80

                  AR

                  181,8

                  BR

                  109,2

                  CL

                  119,3

                  CN

                  95,9

                  NZ

                  136,8

                  US

                  155,7

                  ZA

                  119,6

                  ZZ

                  131,2

                  0809 10 00

                  TR

                  197,2

                  ZZ

                  197,2

                  0809 29 00

                  TR

                  456,6

                  US

                  781,2

                  ZZ

                  618,9

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2012 m. sausio 19 d. Komisijos įgyvendinimo reglamentas (ES) Nr. 45/2012, kuriuo iš dalies keičiamas Tarybos reglamento (EB) Nr. 21/2004 priedas dėl judėjimo dokumentų turinio  Tekstas svarbus EEE

text:
20.1.2012

               LT

               Europos Sąjungos oficialusis leidinys

               L 17/1

         KOMISIJOS ĮGYVENDINIMO REGLAMENTAS (ES) Nr. 45/2012
   2012 m. sausio 19 d.
   kuriuo iš dalies keičiamas Tarybos reglamento (EB) Nr. 21/2004 priedas dėl judėjimo dokumentų turinio
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. gruodžio 17 d. Tarybos reglamentą (EB) Nr. 21/2004, nustatantį avių ir ožkų identifikavimo bei registravimo sistemą ir iš dalies pakeičiantį Reglamentą (EB) Nr. 1782/2003 bei direktyvas 92/102/EEB ir 64/432/EEB (1), ypač į jo 10 straipsnio 1 dalį,
   kadangi:

               (1)

               Reglamente (EB) Nr. 21/2004 nustatyta, kad kiekviena valstybė narė turi sukurti avių ir ožkų tapatybės nustatymo ir registravimo sistemą pagal minėto reglamento nuostatas;

               (2)

               šią sistemą turi sudaryti keturios dalys, būtent: tapatybės nustatymo priemonės kiekvieno gyvūno tapatybei nustatyti (toliau – tapatybės nustatymo priemonės), kiekviename ūkyje tvarkomi atnaujinami registrai, judėjimo dokumentai ir centrinis registras arba kompiuterinė duomenų bazė. Minėto reglamento priede išdėstyti šioms sistemos dalims keliami reikalavimai;

               (3)

               Reglamente (EB) Nr. 21/2004 nustatyta, kad nuo 2009 m. gruodžio 31 d. elektroninis tapatybės nustatymas turi tapti privalomas visiems po šios datos atsivestiems gyvūnams. Tačiau daugumos gyvūnų, atsivestų iki šios datos, tapatybė gali būti nustatyta tik pagal neelektroninius žymenis;

               (4)

               neelektroniniuose žymenyse nurodyti atskirų gyvūnų kodai gali būti registruojami tik rankiniu būdu. Registruojant neelektroninių žymenų duomenis rankiniu būdu reikia daug augintojų pastangų, taip pat yra didelė klaidų tikimybė;

               (5)

               taikant reikalavimą judėjimo dokumente įregistruoti atskiro gyvūno kodus, buvo atsižvelgta į ypatingą iki 2009 m. gruodžio 31 d. atsivestų gyvūnų padėtį. Rizika, susijusi su šių gyvūnų vežimu į skerdyklą, yra ribota, todėl dėl šio reikalavimo atsirandanti papildoma administracinė našta yra nepagrįsta. Dėl šios priežasties tiesiai į skerdyklą toje pačioje valstybėje narėje vežamiems gyvūnams neturėtų būti taikomas šis reikalavimas neatsižvelgiant į datą, kada jie vežami;

               (6)

               siekiant sumažinti administracinę vežėjų naštą, Reglamento (EB) Nr. 21/2004, kuris iš dalies pakeistas Komisijos reglamentu (EB) Nr. 933/2008 (2), priede nustatyta, kad reikalavimas judėjimo dokumente įregistruoti atskiro gyvūno kodą nėra privalomas gyvūnams, atsivestiems iki 2009 m. gruodžio 31 d., vežamiems tiesiai ar nukreipimo tvarka kitur nei į skerdyklą iki 2011 m. gruodžio 31 d.;

               (7)

               pereinamuoju laikotarpiu Komisijos tarnyboms nebuvo pranešta apie dideles klaidas įgyvendinant šią leidžiančią nukrypti nuostatą;

               (8)

               tačiau dėl tam tikro avių ir ožkų laikymo kai kurių valstybių narių duomenys rodo, kad gyvūnai, atsivesti iki 2009 m. gruodžio 31 d., vis dar sudarys didžiąją avių ir ožkų dalį iki 2014 m. gruodžio 31 d. Rizika, susijusi jų judėjimu, nuolat mažėtų proporcingai mažėjant tokių gyvūnų skaičiui. Tačiau tokiais atvejais neelektroninių žymenų registravimas rankiniu būdu sudarytų pagrindinę administracinės naštos dalį tokių gyvūnų augintojams;

               (9)

               todėl reikalavimas judėjimo dokumente įregistruoti atskirų gyvūnų kodus dar neturėtų būti taikomas vežant tokius gyvūnus iki 2014 m. gruodžio 31 d. Po šios datos augintojams tenkanti su tokiu duomenų registravimu susijusi našta ir galimų klaidų skaičius būtų priimtinas;

               (10)

               todėl Reglamentas (EB) Nr. 21/2004 turėtų būti atitinkamai iš dalies pakeistas;

               (11)

               siekiant teisinio aiškumo, yra tikslinga, kad šis reglamentas būtų taikomas atgaline data nuo 2012 m. sausio 1 d. tam, kad būtų užtikrinta, kad reikalavimas įregistruoti atskirų gyvūnų kodus judėjimo dokumente dar nebus taikomas;

               (12)

               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 21/2004 priedo C.3 skirsnio b punktas keičiamas taip:

               „b)

               iki 2014 m. gruodžio 31 d., kai gyvūnai vežami kitur.“

         2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

   Jis taikomas nuo 2012 m. sausio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. sausio 19 d.

            Komisijos vardu

            Pirmininkas

         José Manuel BARROSO

      (1)  OL L 5, 2004 1 9, p. 8.

      (2)  OL L 256, 2008 9 24, p. 5.


title: 2012 m. vasario 7 d. Komisijos įgyvendinimo reglamentas (ES) Nr. 106/2012 dėl tam tikrų prekių klasifikavimo Kombinuotojoje nomenklatūroje

text:
9.2.2012

               LT

               Europos Sąjungos oficialusis leidinys

               L 36/23

         KOMISIJOS ĮGYVENDINIMO REGLAMENTAS (ES) Nr. 106/2012
   2012 m. vasario 7 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:

               (1)

               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

               (2)

               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;

               (3)

               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais;

               (4)

               reikėtų nustatyti, kad valstybių narių muitinių suteikta šio reglamento nuostatų neatitinkančia privalomąja tarifine informacija apie prekių klasifikavimą Kombinuotojoje nomenklatūroje jos turėtojas galėtų remtis dar tris mėnesius, kaip nustatyta 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalyje;

               (5)

               šiame reglamente nustatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Valstybių narių muitinių suteikta privalomąja tarifine informacija, neatitinkančia šio reglamento nuostatų, dar galima remtis tris mėnesius, kaip nustatyta Reglamento (EEB) Nr. 2913/92 12 straipsnio 6 dalyje.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. vasario 7 d.

            Komisijos vardu Pirmininko pavedimu

         Algirdas ŠEMETA

            Komisijos narys

      (1)  OL L 256, 1987 9 7, p. 1.

      (2)  OL L 302, 1992 10 19, p. 1.

      PRIEDAS

                  Prekių aprašymas

                  Klasifikavimas
                  (KN kodas)

                  Motyvai

                  (1)

                  (2)

                  (3)

                  Metalinis disko formos įtaisas, kurio skersmuo apie 8 cm, o storis – 2 cm (vadinamasis apvalus atlošo kampo reguliatorius).
                  Įtaiso paviršius nelygus, jo centre yra apvali kiaurymė velenui. Įtaisą sudaro:

                              —

                              kreipiamoji plokštė,

                              —

                              spiralinė spyruoklė,

                              —

                              vyrinis kumštelis,

                              —

                              slankusis kumštelis,

                              —

                              dvi slankiosios strektės,

                              —

                              reketas ir

                              —

                              žiedinė plokštė.

                        Tai autotransporto priemonės sėdynės atlošo kampo reguliavimo mechanizmo sudedamoji dalis.
                  Šio įtaiso paskirtis – reguliuoti sėdynės atlošo kampą pagal vairuotojo ar keleivių poreikius ir sutvirtinti sėdynę.

                      (1) Žr. paveikslėlį.

                  9401 90 80

                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 9401, 9401 90 ir 9401 90 80 atitinkančiais prekių aprašymais.
                  Atsižvelgiant į įtaiso charakteristikas, t. y. tikslią mechaninę konstrukciją su keliomis sudedamosiomis dalimis, laikytina, kad jis specialiai sukonstruotas kaip pagrindinė autotransporto priemonės sėdynės atlošo kampo reguliavimo mechanizmo dalis. Todėl jis nepriskirtinas 8302 pozicijai kaip metaliniai aptaisai, tvirtinimo ir montavimo įtaisai ar panašūs gaminiai (taip pat žr. SS paaiškinimų 8302 pozicijos paaiškinimų pirmąją pastraipą).
                  Taigi, įtaisas laikytinas automobilio sėdynės atlošo kampo reguliavimo mechanizmo dalimi.
                  Todėl įtaisas klasifikuotinas kaip kitos sėdimųjų baldų, naudojamų autotransporto priemonėse, dalys priskiriant KN kodą 9401 90 80.

         (1)  Paveikslėlis pateikiamas tik informacijos tikslais.


title: 2013 m. gegužės 7 d. Komisijos įgyvendinimo reglamentas (ES) Nr. 442/2013 dėl tam tikrų prekių klasifikavimo Kombinuotojoje nomenklatūroje

text:
15.5.2013

               LT

               Europos Sąjungos oficialusis leidinys

               L 130/15

         KOMISIJOS ĮGYVENDINIMO REGLAMENTAS (ES) Nr. 442/2013
   2013 m. gegužės 7 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:

               (1)

               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

               (2)

               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;

               (3)

               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

               (4)

               reikėtų nustatyti, kad šio reglamento nuostatų neatitinkančia valstybių narių muitinių suteikta privalomąja tarifine informacija apie prekių klasifikavimą Kombinuotojoje nomenklatūroje jos turėtojas galėtų remtis dar tris mėnesius, kaip nustatyta 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalyje;

               (5)

               šiame reglamente nustatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Valstybių narių muitinių suteikta privalomąja tarifine informacija, neatitinkančia šio reglamento nuostatų, dar galima remtis tris mėnesius, kaip nustatyta Reglamento (EEB) Nr. 2913/92 12 straipsnio 6 dalyje.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. gegužės 7 d.

            Komisijos vardu Pirmininko pavedimu

         Algirdas ŠEMETA

            Komisijos narys

      (1)  OL L 256, 1987 9 7, p. 1.

      (2)  OL L 302, 1992 10 19, p. 1.

      PRIEDAS

                  Prekių aprašymas

                  Klasifikavimas
                  (KN kodas)

                  Motyvai

                  (1)

                  (2)

                  (3)

                  Homogeniška, be grūdelių, minkšta pikantiško kvapo ir daugiausia sūraus, pikantiško skonio pasta („Shiro miso“).
                  Produktą sudaro (masės %):

                              —

                              sojos pupelės

                              43;

                              —

                              ryžiai

                              43;

                              —

                              druska

                              12;

                              —

                              vanduo

                              2.

                        Pasta gaunama fermentuojant (Koji pelėsiu) garais apdorotų sojos pupelių ir garais apdorotų ryžių mišinį.
                  Fermentuojant išsiskiria įvairūs aromatai; produkto dedama į tradicinius japoniškus patiekalus.

                  2103 90 90

                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 2103, 2103 90 ir 2103 90 90 atitinkančiais prekių aprašymais.
                  Produkto dedama į patiekalus norint juos pagardinti, jį galima naudoti įvairiuose patiekaluose ir jis atitinka 2103 pozicijai priskiriamų sumaišytų uždarų arba sumaišytų pagardų savybes.
                  Produktas patiekalui suteikia skonio, tačiau atskirai valgyti neskirtas. Todėl jis nepriskirtinas 2008 pozicijai (taip pat žr. Suderintos sistemos paaiškinimų 2103 pozicijos paaiškinimų A dalies trečią pastraipą).
                  Kadangi 2103 pozicijos aprašymas konkretesnis, produktas neklasifikuotinas kaip maisto produktai, nenurodyti kitoje vietoje, ir nepriskirtinas 2106 pozicijai.
                  Todėl produktas klasifikuotinas kaip kiti sumaišyti uždarai arba sumaišyti pagardai priskiriant KN kodą 2103 90 90.


title: 2017 m. birželio 29 d. Komisijos įgyvendinimo reglamentas (ES) 2017/1158, kuriuo nustatomi techniniai įgyvendinimo standartai, susiję su kompetentingų institucijų keitimosi informacija su Europos vertybinių popierių ir rinkų institucija pagal Europos Parlamento ir Tarybos reglamento (ES) Nr. 596/2014 33 straipsnį procedūromis ir formomis (Tekstas svarbus EEE. )

text:
30.6.2017

                  LT

                  Europos Sąjungos oficialusis leidinys

                  L 167/22

            KOMISIJOS ĮGYVENDINIMO REGLAMENTAS (ES) 2017/1158
      2017 m. birželio 29 d.
      kuriuo nustatomi techniniai įgyvendinimo standartai, susiję su kompetentingų institucijų keitimosi informacija su Europos vertybinių popierių ir rinkų institucija pagal Europos Parlamento ir Tarybos reglamento (ES) Nr. 596/2014 33 straipsnį procedūromis ir formomis
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2014 m. balandžio 16 d. Europos Parlamento ir Tarybos reglamentą (ES) Nr. 596/2014 dėl piktnaudžiavimo rinka (Piktnaudžiavimo rinka reglamentą) ir kuriuo panaikinama Europos Parlamento ir Tarybos direktyva 2003/6/EB ir Komisijos direktyvos 2003/124/EB, 2003/125/EB ir 2004/72/EB (1), ypač į jo 33 straipsnio 5 dalį,
      kadangi:

                  (1)

                  tikslinga nustatyti bendras kompetentingų institucijų informacijos dėl Reglamento (ES) Nr. 596/2014 33 straipsnyje nurodytų tyrimų, sankcijų ir priemonių teikimo Europos vertybinių popierių ir rinkų institucijai (EVPRI) procedūras ir formas;

                  (2)

                  siekiant palengvinti kompetentingų institucijų ir EVPRI ryšių palaikymą ir išvengti nereikalingo vėlavimo arba informacijos nepateikimo, kiekviena kompetentinga institucija būtent reikalaujamai informacijai teikti turėtų paskirti kontaktinį punktą;

                  (3)

                  siekiant užtikrinti, kad EVPRI galėtų teisingai identifikuoti ir registruoti visą reikalaujamą informaciją dėl kompetentingų institucijų skirtų sankcijų ir priemonių, kompetentingos institucijos turėtų teikti išsamią ir suderintą informaciją naudodamos tuo tikslu nustatytas konkrečias formas;

                  (4)

                  EVPRI teiktina informacija apie tyrimus turėtų būti nuosekli ir palyginama, kad rodytų faktinę tyrimo veiklą, vykdytą pagal Piktnaudžiavimo rinka reglamentą konkrečiais metais. Todėl ta informacija turėtų apimti tik tyrimus, prie kurių atitinkamos institucijos dirbo ataskaitiniu laikotarpiu;

                  (5)

                  šis reglamentas grindžiamas EVPRI Komisijai pateiktu techninių įgyvendinimo standartų projektu;

                  (6)

                  EVPRI nevykdė atvirų viešų konsultacijų dėl techninių įgyvendinimo standartų, kuriais grindžiamas šis reglamentas, projekto ir neanalizavo galimų sąnaudų ir naudos, susijusių su tuo, kad atitinkamoms kompetentingoms institucijoms būtų nustatytos standartinės formos ir procedūros, nes tai būtų neproporcinga atsižvelgiant į jų mastą ir poveikį ir į tai, kad techniniai įgyvendinimo standartai būtų skirti tik valstybių narių nacionalinėms kompetentingoms institucijoms, o ne rinkos dalyviams;

                  (7)

                  EVPRI paprašė pagal Europos Parlamento ir Tarybos reglamento (ES) Nr. 1095/2010 (2) 37 straipsnį įsteigtos Vertybinių popierių ir rinkų suinteresuotųjų subjektų grupės pateikti savo nuomonę,

            PRIĖMĖ ŠĮ REGLAMENTĄ:
      1 straipsnis
      Apibrėžtis
      Šiame reglamente „elektroninės priemonės“ – elektroninė duomenų apdorojimo (įskaitant skaitmeninį glaudinimą), laikymo ir perdavimo laidais, radijo bangomis, taip pat naudojant optines technologijas arba bet kokias kitas elektromagnetines priemones, įranga.
      2 straipsnis
      Kontaktiniai punktai
      1.   Kiekviena kompetentinga institucija paskiria vieną kontaktinį punktą, kuris siunčia 3 straipsnyje nurodytą informaciją ir su kuriuo palaikomi ryšiai visais su tos informacijos pateikimu susijusiais klausimais.
      2.   Kompetentingos institucijos Europos vertybinių popierių ir rinkų institucijai (EVPRI) praneša apie kontaktinius punktus, paskirtus pagal pirmą dalį.
      3.   EVPRI paskiria kontaktinį punktą, kuris gauna 3 ir 4 straipsniuose nurodytą informaciją ir su kuriuo palaikomi ryšiai visais klausimais, susijusiais su tos informacijos gavimu.
      4.   EVPRI savo svetainėje skelbia apie 2 dalyje nurodytą kontaktinį punktą.
      3 straipsnis
      Kas metus teikiama apibendrinta informacija
      1.   Kompetentingos institucijos EVPRI pateikia Reglamento (ES) Nr. 596/2014 33 straipsnio 1 ir 2 dalyse nurodytą informaciją pagal poreikius užpildydamos šio reglamento I priede nustatytą formą.
      2.   1 dalyje nurodyta informacija EVPRI pateikiama ne vėliau kaip kiekvienų metų kovo 31 d. ir apima per ankstesnius kalendorinius metus atliktus visus tyrimus ir skirtas visas sankcijas ir priemones.
      3.   Kompetentingos institucijos 1 dalyje nurodytą informaciją EVPRI teikia saugiomis elektroninėmis perdavimo priemonėmis.
      4.   Taikydama pirmą dalį EVPRI patikslina ir nurodo naudotinas saugias elektronines priemones. Tomis priemonėmis užtikrinama, kad perduodant informaciją būtų išlaikytas jos išsamumas, vientisumas ir konfidencialumas.
      4 straipsnis
      Pranešimų teikimo procedūros ir formos
      1.   Kompetentingos institucijos EVPRI praneša apie Reglamento (ES) Nr. 596/2014 33 straipsnio 3 dalyje nurodytas sankcijas ir priemones, naudodamos sąsajas, kurias suteikia informacinių technologijų sistema, ir EVPRI sukurtą susijusią duomenų bazę, skirtą informacijai apie tas sankcijas ir priemones gauti, saugoti ir skelbti.
      2.   1 dalyje nurodytos sankcijos ir priemonės EVPRI pateikiamos pranešimo, kurio forma nustatyta II priede, faile.
      5 straipsnis
      Pranešimų anuliavimas ir jų atnaujinimas
      1.   Jei kompetentinga institucija nori anuliuoti esamą pranešimo failą, kurį ji anksčiau pateikė EVPRI pagal 4 straipsnį, ji atšaukia esamą pranešimo failą ir nusiunčia naują pranešimo failą.
      2.   Jei kompetentinga institucija nori atnaujinti esamą pranešimo failą, kurį ji anksčiau pateikė EVPRI pagal 4 straipsnį, ji iš naujo pateikia pranešimo failą su atnaujinta informacija.
      6 straipsnis
      Įsigaliojimas ir taikymas
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. birželio 29 d.

               Komisijos vardu

               Pirmininkas

            Jean-Claude JUNCKER

         (1)  OL L 173, 2014 6 12, p. 1.

         (2)  2010 m. lapkričio 24 d. Europos Parlamento ir Tarybos reglamentas (ES) Nr. 1095/2010, kuriuo įsteigiama Europos priežiūros institucija (Europos vertybinių popierių ir rinkų institucija) ir iš dalies keičiamas Sprendimas Nr. 716/2009/EB bei panaikinamas Komisijos sprendimas 2009/77/EB (OL L 331, 2010 12 15, p. 84).

         I PRIEDAS

            Kas metus teikiamos apibendrintos ir anoniminės informacijos apie visas skirtas sankcijas bei priemones ir atliktus tyrimus forma

         Tekstas paveikslėlio

            Apibendrinta ir anoniminė informacija apie [atitinkamais metais] pagal Reglamento (ES) Nr. 596/2014 30, 31 ir 32 straipsnius skirtas sankcijas bei priemones ir atliktus tyrimus
            SIUNTĖJAS:
            Valstybė narė:
            Kompetentinga institucija:
            Adresas:
            (Paskirto kontaktinio punkto kontaktiniai duomenys)
            Vardas, pavardė:
            Telefonas:
            E. paštas:
            GAVĖJAS:
            EVPRI
            (Paskirto kontaktinio punkto kontaktiniai duomenys)
            Vardas, pavardė:
            Telefonas:
            E. paštas:
            Gerb. [įrašyti atitinkamą vardą ir pavardę],
            pagal Reglamento (ES) Nr. 596/2014 33 straipsnio 1 ir 2 dalis teikiame šią apibendrintą informaciją apie:
            — visas administracines sankcijas ir priemones, kurias skyrė [kompetentingos institucijos pavadinimas], – 1 skirsnyje,
            — (jei tinka) visas baudžiamąsias sankcijas, kurias teisminės institucijos skyrė [valstybės narės pavadinimas], – 2 skirsnyje,
            — visus administracinius tyrimus, kuriuos atliko [kompetentingos institucijos pavadinimas], – 3 skirsnyje,
            — (jei tinka) visus baudžiamuosius tyrimus, kuriuos teisminės institucijos atliko [valstybės narės pavadinimas], – 4 skirsnyje.
            Pagarbiai
            [parašas]

         Tekstas paveikslėlio

            1 SKIRSNIS. Ataskaitiniu laikotarpiu skirtos administracinės priemonės ir sankcijos (jei tinka, įskaitant sprendimus dėl susitarimo)
            Priemonių ir sankcijų skaičius
            Asmenų, su kuriais susijusios tos priemonės ir sankcijos, skaičius
            Skirtos (*)
            Paskelbtos
            Apskųstos
            Fiziniai asmenys
            Juridiniai asmenys
            Bendras administracinių priemonių ir sankcijų skaičius
            Priemonių ir sankcijų skaičius pagal pažeidimų rūšį ir priemonės arba sankcijos pobūdį
            Piniginės sankcijos
            (įskaitant tarpinę grąžintų lėšų sumą, jei tinka)
            Ne piniginės sankcijos
            Sprendimai dėl susitarimo
            (jei tinka)
            Skaičius (+)
            Bendra piniginė suma (*)
            Skaičius (+)
            Skaičius (+)
            Bendra piniginė suma (**)
            Už draudimus pagal Reglamento (ES) Nr. 596/2014 14 straipsnį
            Už draudimus pagal Reglamento (ES) Nr. 596/2014 15 straipsnį
            Už kitus pažeidimus
            (+) Kadangi priemonės ir sankcijos gali būti taikomos už daugiau nei vieną pažeidimą, šioje lentelėje pateikiama priemonių ir sankcijų skaičiaus suma gali neatitikti bendro priemonių ar sankcijų skaičiaus, nurodyto ankstesnės lentelės langelyje „Skirtos“.
            (*) Numatoma suma yra susijusi su sankcijomis ir priemonėmis, kurias kompetentinga institucija nusprendė skirti.
            (**) Įrašyti vertę eurais arba nacionaline valiuta. Jei atitinkamos sankcijos susijusios ne tik su Reglamento (ES) Nr. 596/2014 atitinkamo straipsnio pažeidimais, bet ir su kitų nuostatų pažeidimu, prie kiekvienos vertės nurodykite „BENDRA SUMA“.

         Tekstas paveikslėlio

            2 SKIRSNIS. Pagal Reglamento (ES) Nr. 596/2014 30 straipsnio 1 dalies antrą pastraipą ataskaitiniu laikotarpiu skirtos baudžiamosios sankcijos (jei tinka)
            (+) Kadangi priemonės ir sankcijos gali būti taikomos už daugiau nei vieną pažeidimą, šioje lentelėje pateikiama priemonių ir sankcijų skaičiaus suma gali neatitikti bendro priemonių ar sankcijų skaičiaus, nurodyto ankstesnės lentelės langelyje „Skirtos“.
            (*) Numatoma suma yra susijusi su sankcijomis ir priemonėmis, kurias institucija nusprendė skirti.
            (**) Įrašyti vertę eurais arba nacionaline valiuta. Jei atitinkamos sankcijos susijusios ne tik su Reglamento (ES) Nr. 596/2014 atitinkamo straipsnio pažeidimais, bet ir su kitų nuostatų pažeidimu, prie kiekvienos vertės nurodykite „BENDRA SUMA“.
            Sankcijų skaičius
            Asmenų, su kuriais susijusios tos sankcijos, skaičius
            Skirtos (*)
            Apskųstos
            Fiziniai asmenys
            Juridiniai asmenys
            Bendras baudžiamųjų sankcijų skaičius
            Sankcijų skaičius pagal pažeidimų rūšį ir baudžiamosios sankcijos pobūdį (+)
            Piniginės sankcijos (**)
            Laisvės atėmimas
            Sprendimai dėl susitarimo
            Kita
            Už draudimus pagal Reglamento (ES) Nr. 596/2014 14 straipsnį
            Už draudimus pagal Reglamento (ES) Nr. 596/2014 15 straipsnį
            Už kitus pažeidimus

         Tekstas paveikslėlio

            3 SKIRSNIS. Ataskaitiniu laikotarpiu atlikti administraciniai tyrimai
            (+) Kai kurie tyrimai gali būti susiję su keliais pažeidimais ir daugiau nei vienu asmeniu.
            Tyrimo rūšis
            [mmmm] vykdytų tyrimų skaičius (+)
            Baigtų tyrimų rezultatas
            Iš viso
            Pradėta
            Baigta
            Pradėtas administracinis vykdymo užtikrinimo procesas (įskaitant sprendimus dėl susitarimo)
            Kreipimasis į baudžia-mąsias institucijas
            Kiti veiksmai (pvz., draudimai)
            Baigta ir tolesnių veiksmų nesiimta
            Už draudimus pagal Reglamento (ES) Nr. 596/2014 14 straipsnį
            Už draudimus pagal Reglamento (ES) Nr. 596/2014 15 straipsnį
            Už kitų rūšių pažeidimus

         Tekstas paveikslėlio

            4 SKIRSNIS. Pagal Reglamento (ES) Nr. 596/2014 30 straipsnio 1 dalies antrą pastraipą ataskaitiniu laikotarpiu atlikti baudžiamieji tyrimai (jei tinka)
            (+) Kai kurie tyrimai gali būti susiję su keliais pažeidimais ir daugiau nei vienu asmeniu.
            Tyrimo rūšis
            [mmmm] vykdytų tyrimų skaičius (+)
            Baigtų tyrimų rezultatas
            Iš viso
            Pradėta
            Baigta
            Pradėtas baudžiamasis vykdymo užtikrinimo procesas (įskaitant sprendimus dėl susitarimo)
            Baigta ir tolesnių veiksmų nesiimta
            Kiti veiksmai (pvz., draudimai)
            Už draudimus pagal Reglamento (ES) Nr. 596/2014 14 straipsnį
            Už draudimus pagal Reglamento (ES) Nr. 596/2014 15 straipsnį
            Už kitų rūšių pažeidimus

         II PRIEDAS

            Pranešimo apie viešai paskelbtas administracines ar baudžiamąsias sankcijas ar kitas administracines priemones formatas

                     Laukelis

                     Aprašymas

                     Rūšis

                     Teisinis pagrindas

                     Sąjungos teisės akto, pagal kurį skirtos administracinės arba baudžiamosios sankcijos arba kitos administracinės priemonės, santrumpa.

                     Privaloma

                     Sankcijos identifikatorius

                     Pranešant apie administracines arba baudžiamąsias sankcijas arba kitas administracines priemones kompetentingos institucijos priskirtas identifikavimo kodas.

                     Neprivaloma

                     Valstybė narė

                     Valstybės narės, kurios kompetentinga institucija praneša apie sankciją arba priemonę, santrumpa.

                     Privaloma

                     Subjekto identifikatorius

                     Identifikatorius, naudojamas juridiniam subjektui, kuriam skirta administracinė arba baudžiamoji sankcija arba kitos administracinės priemonės, vienareikšmiškai identifikuoti, jei subjektui išduotas leidimas pagal FPRD (1), KIPVPS (2) arba AIFVD (3) teisinę sistemą.

                     Neprivaloma (tik juridiniams subjektams)

                     Institucijos raktas

                     Institucijos, pranešančios apie administracinę sankciją arba priemonę, identifikatorius.

                     Privaloma

                     Subjektui taikomas teisinis pagrindas

                     Sąjungos teisės akto, kuris taikomas subjektui, kuriam skirta administracinė arba baudžiamoji sankcija arba kitos administracinės priemonės, santrumpa.

                     Neprivaloma (tik juridiniams subjektams)

                     Sankcijos pobūdis

                     Informacija apie tai, ar pranešama apie baudžiamąją, administracinę sankciją, ar administracinę priemonę.

                     Privaloma (tik sankcijoms)

                     Visas subjekto pavadinimas

                     Visas subjekto, kuriam skirta sankcija, pavadinimas, jei subjektui nėra išduotas leidimas pagal FPRD, KIPVPS arba AIFVD teisinę sistemą.

                     Neprivaloma (tik juridiniams subjektams)

                     Asmens vardas ir pavardė

                     Asmenų, kuriems skirta administracinė arba baudžiamoji sankcija arba kitos administracinės priemonės, vardas ir pavardė.

                     Neprivaloma (tik fiziniams asmenims)

                     Sankciją skirianti nacionalinė kompetentinga institucija

                     Kompetentingos institucijos, kuri skyrė administracines arba baudžiamąsias sankcijas arba kitas administracines priemones, santrumpa.

                     Privaloma

                     Laisvos formos tekstas

                     Administracinių arba baudžiamųjų sankcijų arba kitų administracinių priemonių tekstas nacionaline arba anglų kalba.

                     Privaloma

                     Laisvos formos tekstas

                     Administracinės sankcijos arba priemonės tekstas anglų kalba.

                     Neprivaloma

                     Data

                     Data, kada skirta administracinė arba baudžiamoji sankcija arba kita administracinė priemonė.

                     Privaloma

                     Galiojimo pabaigos data

                     Data, kurią nustoja galioti administracinė sankcija arba priemonė.

                     Neprivaloma

            (1)  2014 m. gegužės 15 d. Europos Parlamento ir Tarybos direktyva 2014/65/ES dėl finansinių priemonių rinkų, kuria iš dalies keičiamos Direktyva 2002/92/EB ir Direktyva 2011/61/ES (FPRD), OL L 173, 2014 6 12, p. 349.

            (2)  2009 m. liepos 13 d. Europos Parlamento ir Tarybos direktyva 2009/65/EB dėl įstatymų ir kitų teisės aktų, susijusių su kolektyvinio investavimo į perleidžiamus vertybinius popierius subjektais (KIPVPS), derinimo, OL L 302, 2009 11 17, p. 32.

            (3)  2011 m. birželio 8 d. Europos Parlamento ir Tarybos direktyva 2011/61/ES dėl alternatyvaus investavimo fondų valdytojų, kuria iš dalies keičiami direktyvos 2003/41/EB ir 2009/65/EB bei reglamentai (EB) Nr. 1060/2009 ir (ES) Nr. 1095/2010 (AIFVD), OL L 174, 2011 7 1, p. 1.


title: 2015 m. kovo 25 d. Komisijos įgyvendinimo reglamentas (ES) 2015/515, kuriuo dėl tipinių kainų nustatymo paukštienos, kiaušinių ir kiaušinių albumino sektoriuose iš dalies keičiamas Reglamentas (EB) Nr. 1484/95

text:
27.3.2015

               LT

               Europos Sąjungos oficialusis leidinys

               L 82/12

         KOMISIJOS ĮGYVENDINIMO REGLAMENTAS (ES) 2015/515
   2015 m. kovo 25 d.
   kuriuo dėl tipinių kainų nustatymo paukštienos, kiaušinių ir kiaušinių albumino sektoriuose iš dalies keičiamas Reglamentas (EB) Nr. 1484/95
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 183 straipsnio b punktą,
   atsižvelgdama į 2014 m. balandžio 16 d. Europos Parlamento ir Tarybos reglamentą (ES) Nr. 510/2014, kuriuo nustatoma prekybos tvarka, taikoma tam tikroms prekėms, gaunamoms perdirbant žemės ūkio produktus, ir panaikinami Tarybos reglamentai (EB) Nr. 1216/2009 ir (EB) Nr. 614/2009 (2), ypač į jo 5 straipsnio 6 dalies a punktą,
   kadangi:

               (1)

               Komisijos reglamentu (EB) Nr. 1484/95 (3) nustatytos išsamios papildomų importo muitų sistemos taikymo taisyklės ir tipinės kainos paukštienos, kiaušinių ir kiaušinių albumino sektoriuose;

               (2)

               iš reguliarios duomenų, pagal kuriuos nustatomos paukštienos bei kiaušinių sektorių produktų ir kiaušinių albumino tipinės kainos, kontrolės matyti, kad reikia pakeisti kai kurių produktų importo tipines kainas, atsižvelgiant į kainų svyravimą pagal produktų kilmę;

               (3)

               reikėtų atitinkamai iš dalies pakeisti Reglamentą (EB) Nr. 1484/95;

               (4)

               siekiant užtikrinti, kad ši priemonė būtų taikoma kuo greičiau po atnaujintų duomenų pateikimo, šis reglamentas turėtų įsigalioti jo paskelbimo dieną,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1484/95 I priedas pakeičiamas šio reglamento priedo tekstu.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. kovo 25 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinio direktorato generalinis direktorius

      (1)  OL L 347, 2013 12 20, p. 671.

      (2)  OL L 150, 2014 5 20, p. 1.

      (3)  1995 m. birželio 28 d. Komisijos reglamentas (EB) Nr. 1484/95, nustatantis išsamias papildomų importo muitų sistemos taikymo taisykles ir papildomus importo muitus paukštienos bei kiaušinių sektoriams bei kiaušinių albuminui ir panaikinantis Reglamentą Nr. 163/67/EEB (OL L 145, 1995 6 29, p. 47).

      PRIEDAS

            „I PRIEDAS

                        KN kodas

                        Aprašymas

                        Tipinė kaina
                        (EUR/100 kg)

                        3 straipsnyje nurodytas užstatas
                        (EUR/100 kg)

                        Kilmės šalis (1)

                        0207 12 10

                        Užšaldytos viščiukų skerdenėlės, pateiktos kaip „70 % viščiukai“

                        129,2

                        0

                        AR

                        0207 12 90

                        Užšaldytos viščiukų skerdenėlės, pateiktos kaip „65 % viščiukai“

                        150,9

                        0

                        AR

                        172,0

                        0

                        BR

                        0207 14 10

                        Užšaldytos vištų ar gaidžių skerdenėlių dalys be kaulų

                        322,8

                        0

                        AR

                        233,7

                        20

                        BR

                        352,4

                        0

                        CL

                        309,2

                        0

                        TH

                        0207 14 50

                        Užšaldytos viščiukų krūtinėlės

                        218,8

                        0

                        BR

                        0207 14 60

                        Užšaldytos viščiukų kulšelės

                        134,7

                        3

                        BR

                        0207 27 10

                        Užšaldytos kalakutų skerdenėlių dalys be kaulų

                        370,9

                        0

                        BR

                        352,3

                        0

                        CL

                        1602 32 11

                        Nevirti ir nekepti gaminiai iš vištų ar gaidžių

                        266,7

                        6

                        BR

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.“


title: 2014 m. vasario 4 d. Komisijos įgyvendinimo reglamentas (ES) Nr. 113/2014 dėl tam tikrų prekių klasifikavimo Kombinuotojoje nomenklatūroje

text:
7.2.2014

               LT

               Europos Sąjungos oficialusis leidinys

               L 38/20

      KOMISIJOS ĮGYVENDINIMO REGLAMENTAS (ES) Nr. 113/2014
   2014 m. vasario 4 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:

               (1)

               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

               (2)

               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;

               (3)

               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

               (4)

               reikėtų nustatyti, kad suteiktos šio reglamento nuostatų neatitinkančios privalomosios tarifinės informacijos, susijusios su šiame reglamente nurodytomis prekėmis, turėtojas galėtų dar tam tikrą laikotarpį remtis šia informacija, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Tas laikotarpis turėtų būti trys mėnesiai;

               (5)

               šiame reglamente nustatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant tos lentelės 2 skiltyje nurodytą KN kodą.
   2 straipsnis
   Vadovaujantis Tarybos reglamento (EEB) Nr. 2913/92 12 straipsnio 6 dalimi, šio reglamento nuostatų neatitinkančia privalomąja tarifine informacija galima remtis dar tris mėnesius nuo šio reglamento įsigaliojimo dienos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. vasario 4 d.

            Komisijos vardu Pirmininko pavedimu

         Algirdas ŠEMETA

            Komisijos narys

      (1)  OL L 256, 1987 9 7, p. 1.

      (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).

      PRIEDAS

                  Prekių aprašymas

                  Klasifikavimas
                  (KN kodas)

                  Motyvai

                  (1)

                  (2)

                  (3)

                  Stačiakampio formos aparatas (vadinamoji didelės spartos kamera), kurio matmenys yra maždaug 12 × 12 × 11 cm, kurį sudaro objektyvas ir elektroninės grandinės.
                  Jame yra 2 GB neliekamoji vidinė atmintis, kurioje galima laikinai išsaugoti ne ilgesnės kaip 1,54 sekundės trukmės 1 000 kadrų per sekundę didžiausios skyros vaizdų seką. Užfiksuoti vaizdai dingsta kamerą išjungus.
                  Kad kamera veiktų ir įrašytų vaizdus į automatinio duomenų apdorojimo mašiną, ji turi būti kabeliu prijungta prie automatinio duomenų apdorojimo mašinos.
                  Jame įrengtas papildomas metalo oksido puslaidininkio (angl. CMOS) jutiklis su bendru elektroniniu momentinės nuotraukos užraktu, taip pat žinomu kaip trumpos trukmės blykstė arba stroboskopinio vaizdo kūrimo įrenginys.
                  Kamera skirta vaizdų sekai fiksuoti 60–1 000 kadrų per sekundę dažniu veikiant didžiausios 1 024 × 1 024 taškų skyros režimu arba 109 500 kadrų per sekundę dažniu veikiant mažesnės 128 × 16 taškų skyros režimu. Užfiksuoti vaizdai gali būti peržiūrimi kiekvienas atskirai arba atkuriami kaip vaizdo įrašas, pavyzdžiui, kaip sulėtintas filmas.
                  Vaizdai gali būti analizuojami laboratorijoje arba panašioje aplinkoje, siekiant ištirti ultrasparčiuosius reiškinius, pavyzdžiui, automobilių susidūrimo bandymų rezultatus.

                  8525 80 19

                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 8525, 8525 80 ir 8525 80 19 atitinkančiais prekių aprašymais.
                  Laikinas saugojimas neliekamojoje atmintyje nelaikomas įrašymu į kamerą, nes išjungus kamerą vaizdai dingsta. Todėl aparatas neklasifikuotinas nei kaip skaitmeninis fotoaparatas, nei kaip vaizdo kamera su vaizdo įrašymo įrenginiu, galinti tik įrašyti televizijos kameros užfiksuotą garsą ir vaizdą, ir nepriskirtinas nei 8525 80 30, nei 8525 80 91 subpozicijoms (taip pat žr. Suderintos sistemos (SS) paaiškinimų 8525 pozicijos paaiškinimų B grupės pirmą ir penktą pastraipas).
                  Todėl aparatas klasifikuotinas kaip kitos televizijos kameros, priskiriant KN kodą 8525 80 19 (taip pat žr. SS paaiškinimų 8525 pozicijos paaiškinimų B grupės ketvirtą pastraipą).


title: 2016 m. kovo 3 d. Komisijos įgyvendinimo reglamentas (ES) 2016/307, kuriuo 243-ią kartą iš dalies keičiamas Tarybos reglamentas (EB) Nr. 881/2002, nustatantis tam tikras specialias ribojančias priemones, taikomas tam tikriems asmenims ir subjektams, susijusiems su Al-Qaida tinklu

text:
4.3.2016

               LT

               Europos Sąjungos oficialusis leidinys

               L 58/45

         KOMISIJOS ĮGYVENDINIMO REGLAMENTAS (ES) 2016/307
   2016 m. kovo 3 d.
   kuriuo 243-ią kartą iš dalies keičiamas Tarybos reglamentas (EB) Nr. 881/2002, nustatantis tam tikras specialias ribojančias priemones, taikomas tam tikriems asmenims ir subjektams, susijusiems su Al-Qaida tinklu
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gegužės 27 d. Tarybos reglamentą (EB) Nr. 881/2002, nustatantį tam tikras specialias ribojančias priemones, taikomas tam tikriems asmenims ir subjektams, susijusiems su Al-Qaida tinklu (1), ypač į jo 7 straipsnio 1 dalies a punktą ir 7a straipsnio 1 dalį,
   kadangi:

               (1)

               Reglamento (EB) Nr. 881/2002 I priede išvardyti asmenys, grupės ir subjektai, kurių lėšos ir ekonominiai ištekliai pagal tą reglamentą įšaldomi;

               (2)

               2016 m. vasario 29 d. Jungtinių Tautų Saugumo Tarybos (JT ST) Sankcijų komitetas nusprendė įtraukti vienuolika fizinių asmenų ir vieną organizaciją į asmenų, grupių ir organizacijų, kurių lėšos ir ekonominiai ištekliai turėtų būti įšaldyti, sąrašą. todėl Reglamento (EB) Nr. 881/2002 I priedas turėtų būti atitinkamai atnaujintas;

               (3)

               siekiant užtikrinti, kad šiuo reglamentu nustatytos priemonės būtų veiksmingos, jis turėtų įsigalioti nedelsiant,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 881/2002 I priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. kovo 3 d.

            Komisijos vardu

            Pirmininko pavedimu

            Užsienio politikos priemonių tarnybos vadovas

      (1)  OL L 139, 2002 5 29, p. 9.

      PRIEDAS
      Reglamento (EB) Nr. 881/2002 I priedas iš dalies keičiamas taip:

                  1.

                  Į Reglamento (EB) Nr. 881/2002 I priedo dalį, kurios antraštė yra „Fiziniai asmenys“, įtraukiami šie įrašai:

                              a)

                                 „Abd Al-Baset Azzouz (alias: a) Abdelbassed Azouz, b) Abdul Baset Azouz, c) AA (inicialai)). Gimimo data: 1966 2 7. Gimimo vieta: Doma, Libija. Pilietybė: Libijos. Paso Nr.: a) 223611 (Libijos paso numeris), b) C00146605 (Jungtinės Karalystės paso numeris). Adresas: Libija (paskutinė žinoma vieta). Įtraukimo į sąrašą pagal 7d straipsnio 2 dalies i punktą data: 2016 2 29.“

                              b)

                                 „Gulmurod Khalimov. Gimimo data: a) 1975 5 14, b) apie 1975 m. Gimimo vieta: a) Varzob sritis, Tadžikistanas, b) Dušanbė, Tadžikistanas. Pilietybė: Tadžikistano. Adresas: Sirijos Arabų Respublika (vieta 2015 m. rugsėjo mėn. duomenimis). Įtraukimo į sąrašą pagal 7d straipsnio 2 dalies i punktą data: 2016 2 29.“

                              c)

                                 „Nusret Imamovic (alias Nusret Sulejman Imamovic). Gimimo data: a) 1971 9 26, b) 1977 9 26. Pilietybė: Bosnijos ir Hercegovinos paso Nr.: a) 349054 (Bosnijos ir Hercegovinos paso numeris), b) 3490054 (Bosnijos ir Hercegovinos paso numeris). Adresas: Sirijos Arabų Respublika (vieta 2015 m. rugsėjo mėn. duomenimis). Įtraukimo į sąrašą pagal 7d straipsnio 2 dalies i punktą data: 2016 2 29.“

                              d)

                                 „Muhannad Al-Najdi (alias: a) 'Ali Manahi 'Ali al-Mahaydali al-'Utaybi, b) Ghassan al-Tajiki. Gimimo data: 1984 5 19. Gimimo vieta: al-Duwadmi, Saudo Arabija. Pilietybė: Saudo Arabijos. Įtraukimo į sąrašą pagal 7d straipsnio 2 dalies i punktą data: 2016 2 29.“

                              e)

                                 „Morad Laaboudi (alias: a) Abu Ismail, b) Abu Ismail al-Maghribi. Gimimo data: 1993 02 26. Gimimo vieta: Marokas. Pilietybė: Maroko. Paso Nr.: a) UZ6430184 (Maroko paso numeris), b) CD595054 (Maroko nacionalinis asmens identifikavimo kodas). Adresas: Turkija. Įtraukimo į sąrašą pagal 7d straipsnio 2 dalies i punktą data: 2016 2 29.“

                              f)

                                 „Ali Musa Al-Shawakh (alias: a) 'Ali Musa al-Shawagh, b) 'Ali Musa al-Shawagh, c) Ali al-Hamoud al-Shawakh, d) Ibrahim al-Shawwakh, e) Muhammad 'Ali al-Shawakh, f) Abu Luqman, (g) Ali Hammud, h) Abdullah Shuwar al-Aujayd, i) Ali Awas, j) 'Ali Derwish, k) 'Ali al-Hamud, l) Abu Luqman al- Sahl, m) Abu Luqman al-Suri, n) Abu Ayyub. Gimimo data: 1973 m. Gimimo vieta: Sahl kaimas, Raqqa provincija, Sirijos Arabų Respublika. Pilietybė: Sirijos. Adresas: Sirijos Arabų Respublika. Įtraukimo į sąrašą pagal 7d straipsnio 2 dalies i punktą data: 2016 2 29.“

                              g)

                                 „Hasan Al-Salahayn Salih Al-Sha'ari (alias: a) Husayn al-Salihin Salih al-Sha'iri, b) Abu Habib al-Libi, c) Hasan Abu Habib). Gimimo data: 1975 m. Gimimo vieta: Derna, Libija. Pilietybė: Libijos. Paso Nr.: a) 542858 (Libijos paso numeris), b) 55252 (Libijos nacionalinis asmens identifikavimo numeris, išduota Dernoje, Libija). Adresas: Libija. Įtraukimo į sąrašą pagal 7d straipsnio 2 dalies i punktą data: 2016 2 29.“

                              h)

                                 „Mounir Ben Dhaou Ben Brahim Ben Helal (alias: a) Mounir Helel, b) Mounir Hilel, c) Abu Rahmah, d) Abu Maryam al-Tunisi. Gimimo data: 1983 5 10. Gimimo vieta: Ben Guerdane, Tunisas. Pilietybė: Tuniso. Įtraukimo į sąrašą pagal 7d straipsnio 2 dalies i punktą data: 2016 2 29.“

                              i)

                                 „Mohammed Abdel-Halim Hemaida Saleh (alias: a) Muhammad Hameida Saleh, b) Muhammad Abd-al-Halim Humaydah, c) Faris Baluchistan). Gimimo data: a) 1988 9 22, b) 1989 9 22. Gimimo vieta: Aleksandrija, Egiptas. Pilietybė: Egipto. Adresas: Egiptas. Įtraukimo į sąrašą pagal 7d straipsnio 2 dalies i punktą data: 2016 2 29.“

                              j)

                                 „Salim Benghalem. Gimimo data: 1980 7 6. Gimimo vieta: Bourg la Reine, Prancūzija. Pilietybė: Prancūzijos. Adresas: Sirijos Arabų Respublika (2015 m. rugsėjo mėn. duomenimis) Įtraukimo į sąrašą pagal 7d straipsnio 2 dalies i punktą data: 2016 2 29.“

                              k)

                                 „Abu Ubaydah Yusuf Al-Anabi (alias: a) Abou ObeJda Youssef AI-Annabi, b) Abu- Ubaydah Yusuf Al-lnabi, c) Mebrak Yazid, d) Youcef Abu Obeida, e) Mibrak Yazid, f) Yousif Abu Obayda Yazid, g) Yazid Mebrak, h) Yazid Mabrak, i) Yusuf Abu Ubaydah, j) Abou Youcef). Gimimo data: 1969 2 7. Gimimo vieta: Annaba, Alžyras. Pilietybė: Alžyro. Adresas: Alžyras. Kita informacija: yra nuotrauka, įtrauktina į Interpolo ir JT Saugumo Tarybos specialųjį pranešimą. Įtraukimo į sąrašą pagal 7d straipsnio 2 dalies i punktą data: 2016 2 29.“

                  2.

                  Antraštinė dalis „Juridiniai asmenys, grupės ir organizacijos“ papildoma šiuo įrašu:
                  „Harakat Sham Al-Islam (alias: a) Haraket Sham al-Islam, b) Sham al- Islam, c) Sham al-Islam Movement. Adresas: Sirijos Arabų Respublika. Įtraukimo į sąrašą pagal 7d straipsnio 2 dalies i punktą data: 2016 2 29.“


title: 2012 m. birželio 21 d. Komisijos įgyvendinimo reglamentas (ES) Nr. 533/2012, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
22.6.2012

               LT

               Europos Sąjungos oficialusis leidinys

               L 163/7

         KOMISIJOS ĮGYVENDINIMO REGLAMENTAS (ES) Nr. 533/2012
   2012 m. birželio 21 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2012 m. birželio 21 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  TR

                  41,0

                  ZZ

                  41,0

                  0707 00 05

                  MK

                  18,0

                  TR

                  103,2

                  ZZ

                  60,6

                  0709 93 10

                  TR

                  98,8

                  ZZ

                  98,8

                  0805 50 10

                  AR

                  85,2

                  TR

                  91,2

                  UY

                  109,5

                  ZA

                  100,4

                  ZZ

                  96,6

                  0808 10 80

                  AR

                  118,9

                  BR

                  90,9

                  CH

                  68,9

                  CL

                  99,5

                  NZ

                  121,9

                  US

                  162,8

                  UY

                  61,6

                  ZA

                  101,8

                  ZZ

                  103,3

                  0809 10 00

                  IL

                  705,0

                  TR

                  217,1

                  ZZ

                  461,1

                  0809 29 00

                  TR

                  401,1

                  ZZ

                  401,1

                  0809 40 05

                  ZA

                  249,8

                  ZZ

                  249,8

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2013 m. sausio 8 d. Komisijos įgyvendinimo reglamentas (ES) Nr. 8/2013, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
9.1.2013

               LT

               Europos Sąjungos oficialusis leidinys

               L 4/38

         KOMISIJOS ĮGYVENDINIMO REGLAMENTAS (ES) Nr. 8/2013
   2013 m. sausio 8 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2013 m. sausio 8 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  IL

                  51,1

                  MA

                  59,2

                  TN

                  81,0

                  TR

                  102,6

                  ZZ

                  73,5

                  0707 00 05

                  EG

                  191,6

                  TR

                  129,7

                  ZZ

                  160,7

                  0709 93 10

                  MA

                  84,0

                  TR

                  133,7

                  ZZ

                  108,9

                  0805 10 20

                  EG

                  68,6

                  MA

                  60,9

                  TR

                  68,9

                  ZA

                  50,5

                  ZZ

                  62,2

                  0805 20 10

                  MA

                  78,5

                  ZZ

                  78,5

                  0805 20 30, 0805 20 50, 0805 20 70, 0805 20 90

                  IL

                  79,1

                  MA

                  101,4

                  TR

                  83,8

                  ZZ

                  88,1

                  0805 50 10

                  TR

                  78,8

                  ZZ

                  78,8

                  0808 10 80

                  CA

                  164,3

                  CN

                  86,7

                  MK

                  31,3

                  US

                  200,2

                  ZZ

                  120,6

                  0808 30 90

                  CN

                  60,7

                  US

                  144,2

                  ZZ

                  102,5

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2015 m. gruodžio 17 d. Komisijos įgyvendinimo reglamentas (ES) 2016/248, kuriuo nustatomos Europos Parlamento ir Tarybos reglamento (ES) Nr. 1308/2013 taikymo taisyklės, susijusios su Sąjungos pagalba vaisiams ir daržovėms, perdirbtų vaisių ir daržovių bei bananų produktams tiekti ir platinti įgyvendinant vaisių ir daržovių vartojimo skatinimo mokyklose programą, ir nustatomas preliminarus tos pagalbos paskirstymas

text:
23.2.2016

               LT

               Europos Sąjungos oficialusis leidinys

               L 46/8

         KOMISIJOS ĮGYVENDINIMO REGLAMENTAS (ES) 2016/248
   2015 m. gruodžio 17 d.
   kuriuo nustatomos Europos Parlamento ir Tarybos reglamento (ES) Nr. 1308/2013 taikymo taisyklės, susijusios su Sąjungos pagalba vaisiams ir daržovėms, perdirbtų vaisių ir daržovių bei bananų produktams tiekti ir platinti įgyvendinant vaisių ir daržovių vartojimo skatinimo mokyklose programą, ir nustatomas preliminarus tos pagalbos paskirstymas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 25 straipsnį,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (2), ypač į jo 62 straipsnio 2 dalies a–d punktus ir 64 straipsnio 7 dalies a punktą,
   atsižvelgdama į 2013 m. gruodžio 16 d. Tarybos reglamentą (ES) Nr. 1370/2013, kuriuo nustatomos su bendru žemės ūkio produktų rinkų organizavimu susijusios tam tikros pagalbos ir grąžinamųjų išmokų nustatymo priemonės (3), ypač į jo 5 straipsnio 2 dalies antrą pastraipą,
   kadangi:

               (1)

               Reglamentu (ES) Nr. 1308/2013, kuriuo pakeistas Tarybos reglamentas (EB) Nr. 1234/2007 (4), nustatomos naujos taisyklės, susijusios su vaisių ir daržovių vartojimo skatinimo mokyklose programa (toliau – programa). Jame Komisijai taip pat suteikiami įgaliojimai šiuo klausimu priimti deleguotuosius ir įgyvendinimo aktus. Siekiant užtikrinti sklandų programos veikimą pagal naująją teisinę sistemą, tokiais aktais turi būti priimtos tam tikros taisyklės. Tais aktais turėtų būti pakeistas Komisijos reglamentas (EB) Nr. 288/2009 (5), kuris panaikintas Deleguotuoju reglamentu (ES) 2016/247 (6);

               (2)

               Reglamento (ES) Nr. 1308/2013 23 straipsnio 2 dalyje nustatyta, kad pageidaujančios dalyvauti programoje valstybės narės turi parengti išankstinę jos įgyvendinimo strategiją. Kad būtų galima įvertinti programos įgyvendinimą, reikėtų nustatyti strategijos elementus;

               (3)

               siekiant užtikrinti gerą administravimą ir biudžeto valdymą, programą įgyvendinančios valstybės narės paraiškas gauti Sąjungos pagalbą turėtų teikti kiekvienais metais, taip pat turėtų būti nustatytas tokių paraiškų turinys;

               (4)

               reikėtų nustatyti pagalbos paraiškų teikėjų teikiamų paraiškų turinį ir dažnumą, taip pat paraiškų pateikimo taisykles. Be to, būtina nustatyti patvirtinamuosius dokumentus, būtinus pagalbos paraiškoms pagrįsti. Taip pat reikėtų nustatyti nuobaudas, kurias turi taikyti kompetentinga institucija, jeigu pagalbos paraiška pateikiama pavėluotai;

               (5)

               reikėtų patikslinti pagalbos išmokėjimo sąlygas siekiant atsižvelgti į skirtumą tarp pagalbos, skirtos produktams tiekti ir platinti, ir pagalbos, skirtos stebėsenos, vertinimo ar viešinimo veiklai ir papildomoms priemonėms. Reikėtų nustatyti patvirtinamųjų dokumentų, pateiktinų kartu su kiekviena pagalbos mokėjimo paraiška, turinį;

               (6)

               kad būtų galima įvertinti programos veiksmingumą, valstybės narės Komisijai turėtų pranešti programos stebėsenos ir vertinimo rezultatus ir išvadas. Aiškumo sumetimais tikslinga nustatyti vertinimo ataskaitos ir stebėsenos rezultatų pateikimo Komisijai datą. Komisija tuos dokumentus turėtų paskelbti;

               (7)

               siekiant apsaugoti Sąjungos finansinius interesus, reikėtų priimti kovai su pažeidimais ir sukčiavimu tinkamas kontrolės priemones. Šios kontrolės priemonės turėtų apimti išsamų administracinį tikrinimą, kuris papildomas patikromis vietoje. Siekiant užtikrinti nešališką ir vienodą valstybių narių požiūrį, atsižvelgiant į jų skirtingą programos įgyvendinimą, reikėtų nurodyti šių kontrolės priemonių taikymo sritį, turinį, dažnumą ir jų taikymo ataskaitas;

               (8)

               nepagrįstai išmokėtos sumos turėtų būti susigrąžintos pagal Komisijos įgyvendinimo reglamentą (ES) Nr. 809/2014 (7);

               (9)

               pagal Reglamento (ES) Nr. 1308/2013 23 straipsnio 10 dalį visuomenė turi būti pakankamai informuojama apie Sąjungos finansinį įnašą į programą. Kartu su Deleguotajame reglamente (ES) 2016/247 numatytomis nuostatomis dėl plakato tikslinga nustatyti taisykles, susijusias su programos viešinimu ir Sąjungos emblemos naudojimu. Be to, pereinamuoju laikotarpiu tikslinga leisti laikinai naudoti šiuo metu naudojamus plakatus ir kitas viešinimo priemones;

               (10)

               šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Taikymo sritis ir apibrėžtis
   1.   Šiuo reglamentu nustatomos reglamentų (ES) Nr. 1308/2013 ir (ES) Nr. 1370/2013 taikymo taisyklės dėl Sąjungos pagalbos vaisiams ir daržovėms, perdirbtų vaisių ir daržovių bei bananų produktams (toliau – produktai) tiekti ir platinti vaikams ir dėl Sąjungos pagalbos tam tikroms susijusioms išlaidoms kompensuoti įgyvendinant Reglamento (ES) Nr. 1308/2013 23 straipsnyje nurodytą vaisių ir daržovių vartojimo skatinimo mokyklose programą (toliau – Programa).
   2.   Taikant Programą, mokslo metai yra laikotarpis nuo rugpjūčio 1 d. iki kitų metų liepos 31 d.
   2 straipsnis
   Valstybių narių strategijos
   1.   Reglamento (ES) Nr. 1308/2013 23 straipsnio 2 dalyje ir Deleguotojo reglamento (ES) 2016/247 2 straipsnyje nurodyta valstybės narės strategija apima bent šiuos elementus:

               a)

               geografinį arba administracinį lygmenį, kuriuo Programa bus įgyvendinama;

               b)

               strategijos trukmę;

               c)

               jei yra, informaciją apie atitinkamų produktų vartojimo apimtį;

               d)

               su Programa susijusius veiklos tikslus ir uždavinius, kuriuos reikia pasiekti;

               e)

               jei esama nacionalinė mokyklų programa pratęsiama ar didinamas jos veiksmingumas pasitelkiant Sąjungos lėšas – nustatytas priemones, kuriomis siekiama užtikrinti Programos pridėtinę vertę;

               f)

               pagrindiniams Programos elementams numatytą preliminarų biudžetą arba biudžeto procentinę dalį;

               g)

               tikslinę grupę;

               h)

               produktų, kurie bus tiekiami pagal Programą, sąrašą;

               i)

               papildomų priemonių tikslus ir turinį;

               j)

               aprašymą, kaip bus įtraukti atitinkami suinteresuotieji subjektai;

               k)

               tiekėjų atrankos procedūras ir informaciją apie priemones, susijusias su produktų platinimu;

               l)

               nustatytas priemones, skirtas Sąjungos teikiamai pagalbai viešinti, be kita ko, tais atvejais, kai strategijoje yra numatyta, kad įprastiniai pietūs mokykloje gali būti valgomi tuo pat metu kaip ir pagal Programą finansuojami produktai;

               m)

               nustatytas struktūras ir formas, kuriomis užtikrinama Programos stebėsena ir vertinimas pagal Deleguotojo reglamento (ES) 2016/247 8 straipsnį, taip pat šio reglamento 7 ir 8 straipsniuose nurodytos patikros.

         2.   Komisija valstybių narių strategijas paskelbia.
   3 straipsnis
   Valstybių narių teikiamos pagalbos paraiškos
   Kiekvienais metais iki sausio 31 d. valstybės narės teikia pagalbos paraiškas dėl kitų mokslo metų. Į pagalbos paraiškas įtraukiama tokia informacija:

               a)

               priede nustatyta preliminariai skirta pagalbos suma;

               b)

               prašoma suma, jei nepageidaujama panaudoti visos preliminariai skirtos sumos;

               c)

               pageidavimas panaudoti daugiau lėšų negu preliminariai skirta suma ir didžiausia prašoma papildoma suma, jeigu būtų galima skirti papildomą sumą;

               d)

               bendra prašoma suma.

         Šiame straipsnyje nurodytos sumos išreiškiamos eurais.
   4 straipsnis
   Pagalbos paraiškų teikėjų teikiamos pagalbos paraiškos
   1.   Valstybės narės, remdamosi savo strategija ir 2–7 dalyse nustatytomis taisyklėmis, nustato pagalbos prašymų formą, turinį ir dažnumą.
   2.   Su produktų tiekimu ir platinimu susijusiose pagalbos paraiškose pateikiama bent tokia informacija:

               a)

               platinamų produktų kiekiai;

               b)

               švietimo įstaigų arba švietimo institucijų, kurioms tie kiekiai buvo išplatinti, pavadinimas ir adresas arba identifikavimo numeris;

               c)

               vaikų, kurie reguliariai lanko atitinkamas švietimo įstaigas, turinčias teisę gauti pagal Programą tiekiamus produktus pagalbos paraiškos laikotarpiu, skaičius.

         3.   Su produktų tiekimu ir platinimu susijusios paraiškos apima ne ilgesnius kaip penkių mėnesių laikotarpius.
   4.   Pagalbos paraiškos pateikiamos per tris mėnesius nuo laikotarpio, kuriuo jos taikomos, pabaigos.
   5.   Pagalbos paraiškos, susijusios su 6 straipsnio 2 dalyje nurodyta vertinimo ataskaita, pateikiamos per vieną mėnesį nuo tos dienos, kurią ta ataskaita buvo pateikta, kaip nurodyta toje dalyje.
   6.   Jei 4 ir 5 dalyse nurodytas terminas uždelsiamas mažiau kaip 60 dienų, pagalba yra mokama, tačiau sumažinama taip:

               a)

               5 %, jei nuo termino yra praėję 1–30 dienų;

               b)

               10 %, jei nuo termino yra praėję 31–60 dienų.

         Jei nuo termino yra praėję daugiau kaip 60 dienų, suma dar mažinama, už kiekvieną papildomą dieną likutinę sumą sumažinant 1 %
   7.   Pagalbos paraiškose prašomos sumos pagrindžiamos patvirtinamaisiais dokumentais, kuriuose nurodoma pristatytų produktų ir medžiagos arba suteiktų paslaugų kaina, kartu pateikiant mokėjimo kvitą ar mokėjimo patvirtinimą arba lygiavertį dokumentą. Valstybės narės nustato dokumentus, kurie pateikiami pagalbos paraiškoms pagrįsti.
   Pagalbos paraiškų, susijusių su stebėsenos, vertinimo ar viešinimo veikla ir su papildomomis priemonėmis, atveju patvirtinamuosiuose dokumentuose pateikiamas lėšų paskirstymas pagal veiklos rūšį ir išsami informacija apie susijusias išlaidas.
   5 straipsnis
   Pagalbos išmokėjimas
   1.   Su produktų tiekimu ir platinimu susijusi pagalba išmokama tik:

               a)

               pateikus faktiškai patiektų ir išplatintų kiekių kvitą arba

               b)

               remiantis prieš galutinį pagalbos išmokėjimą kompetentingos institucijos atlikto patikrinimo ataskaita, kurioje patvirtinama, kad mokėjimo reikalavimai įvykdyti, arba

               c)

               jeigu valstybė narė tai leidžia, pateikus alternatyvų įrodymą, kad už kiekius, kurie buvo patiekti ir išplatinti Programos tikslais, yra sumokėta.

         2.   Su stebėsenos, vertinimo ar viešinimo veikla ir su papildomomis priemonėmis susijusi pagalba išmokama tik pristačius atitinkamą medžiagą ar suteikus atitinkamas paslaugas ir pateikus susijusius patvirtinamuosius dokumentus, kurių reikalauja valstybių narių kompetentingos institucijos.
   3.   Kompetentinga institucija išmoka pagalbą per tris mėnesius nuo pagalbos paraiškos pateikimo dienos.
   6 straipsnis
   Stebėsena ir vertinimas
   1.   Deleguotojo reglamento (ES) 2016/247 8 straipsnio 1 dalyje nurodyta stebėsena yra grindžiama duomenimis, gautais vykdant valdymo ir kontrolės įsipareigojimus, įskaitant šio reglamento 4 ir 5 straipsniuose nustatytus įsipareigojimus.
   Valstybės narės praneša Komisijai stebėsenos rezultatus iki lapkričio 30 d. pasibaigus atitinkamiems mokslo metams.
   2.   Vertinimo ataskaitą, kurioje pateikiami Deleguotojo reglamento (ES) 2016/247 8 straipsnio 2 dalyje numatyto vertinimo rezultatai už buvusių penkerių mokslo metų įgyvendinimo laikotarpį, valstybės narės Komisijai pateikia iki metų, einančių po to laikotarpio pabaigos, kovo 1 d.
   Pirmoji vertinimo ataskaita turi būti pateikta iki 2017 m. kovo 1 d. imtinai.
   3.   Komisija valstybių narių stebėsenos ir vertinimo ataskaitų rezultatus paskelbia.
   7 straipsnis
   Administracinės patikros
   1.   Valstybės narės imasi visų būtinų priemonių šio reglamento laikymuisi užtikrinti. Tos priemonės apima administracinį visų pagalbos paraiškų tikrinimą.
   2.   Atliekant produktams tiekti ir platinti skirtos pagalbos administracines patikras peržiūrimi valstybių narių nustatyti su produktų tiekimu ir platinimu susiję patvirtinamieji dokumentai.
   Atliekant stebėsenos, vertinimo ar viešinimo veiklai ir papildomoms priemonėms skirtos pagalbos administracines patikras tikrinama, ar medžiaga pristatyta ir ar paslaugos suteiktos, taip pat tikrinamas deklaruojamų išlaidų teisingumas.
   3.   Su produktų tiekimu ir platinimu ir su papildomomis priemonėmis susijusios pagalbos atveju be administracinių patikrų papildomai atliekamos patikros vietoje pagal 8 straipsnį.
   8 straipsnis
   Patikros vietoje
   1.   Su produktų tiekimu ir platinimu susijusios pagalbos atveju yra atliekamos patikros vietoje ir jų metu visų pirma tikrinama:

               a)

               Deleguotojo reglamento (ES) 2016/247 6 straipsnio 2 dalyje nurodyti įrašai, įskaitant finansinius įrašus, pavyzdžiui, pirkimo ir pardavimo sąskaitas faktūras, pristatymo pranešimus bei banko išrašus;

               b)

               produktų panaudojimas pagal šį reglamentą.

         2.   Patikros vietoje atliekamos kiekvienais mokslo metais. Jos apima veiklą, vykdytą per praėjusius dvylika mėnesių.
   Patikros vietoje gali būti vykdomos įgyvendinant papildomas priemones.
   3.   Bendras patikrų vietoje skaičius apima ne mažiau kaip 5 % nacionaliniu lygmeniu paskirstytos pagalbos ir ne mažiau kaip 5 % visų pagalbos paraiškų teikėjų, susijusių su produktų tiekimu ir platinimu ir su papildomomis priemonėmis.
   Jeigu valstybėje narėje yra mažiau negu šimtas pagalbos paraiškų teikėjų, patikros vietoje atliekamos ne mažiau kaip penkių paraiškų teikėjų patalpose.
   Jeigu valstybėje narėje yra mažiau negu penki pagalbos paraiškų teikėjai, patikros vietoje atliekamos visų paraiškų teikėjų patalpose.
   Jeigu paraiškos teikėjas, kuris nėra švietimo įstaiga, prašo su produktų tiekimu ir platinimu susijusios pagalbos, paraiškos teikėjo patalpose atliekama patikra yra papildoma patikromis, atliekamomis ne mažiau kaip dviejų švietimo įstaigų patalpose arba ne mažiau kaip 1 % švietimo įstaigų patalpų, kurias paraiškos teikėjas įrašė pagal Deleguotojo reglamento (ES) 2016/247 6 straipsnio 2 dalį, atsižvelgiant į tai, kuris iš šių skaičių yra didesnis.
   Jeigu paraiškos teikėjas prašo su papildomomis priemonėmis susijusios pagalbos, paraiškos teikėjo patalpose atliekamas patikras vietoje, remiantis rizikos analize, galima pakeisti patikromis, atliekamomis tose vietose, kur vykdomos papildomos priemonės. Remdamosi rizikos analize, valstybės narės nustato tokių patikrų vietoje lygmenį.
   4.   Remdamasi rizikos analize, kompetentinga institucija atrenka paraiškų teikėjus, kurie bus tikrinami vietoje.
   Tuo tikslu kompetentinga institucija visų pirma deramai atsižvelgia į:

               a)

               įvairias geografines vietoves;

               b)

               klaidų pasikartojimą ir ankstesniais metais atliktų patikrų išvadas;

               c)

               atitinkamos pagalbos sumą;

               d)

               pareiškėjų rūšį;

               e)

               papildomos priemonės rūšį, jei yra.

         5.   Jei nekyla grėsmė pakenkti patikrų tikslams, apie patikras gali būti pranešama iš anksto, griežtai laikantis reikalavimo dėl trumpiausio laikotarpio, prieš kurį būtina pranešti.
   6.   Po kiekvienos vietoje atliktos patikros kompetentinga kontrolės institucija parengia kontrolės ataskaitą. Toje ataskaitoje tiksliai aprašoma, kokie elementai tikrinti.
   Kontrolės ataskaitą sudaro šios dalys:

               a)

               bendroji dalis, kurioje pateikiama ši informacija, jei tinka:

                           i)

                           taikoma Programos strategija, ataskaitos laikotarpis, tikrintos pagalbos paraiškos, produktų kiekiai, Programoje dalyvaujančios švietimo įstaigos, sąmata, parengta remiantis turimais duomenimis apie vaikų, kurių atžvilgiu išmokėta pagalba, skaičių, ir finansavimo suma;

                           ii)

                           dalyvavę atsakingi asmenys;

               b)

               dalis, kurioje atskirai aprašomos atliktos patikros ir kurioje visų pirma pateikiama ši informacija:

                           i)

                           patikrinti dokumentai,

                           ii)

                           atliktų patikrų pobūdis ir apimtis,

                           iii)

                           pastabos ir išvados.

         7.   Iki lapkričio 30 d. pasibaigus atitinkamiems mokslo metams valstybės narės Komisijai praneša apie vietoje atliktas patikras ir susijusias išvadas.
   9 straipsnis
   Nepagrįstai išmokėtų sumų susigrąžinimas
   Nepagrįstai išmokėtoms sumoms susigrąžinti mutatis mutandis taikomas Įgyvendinimo reglamento (ES) Nr. 809/2014 7 straipsnis.
   10 straipsnis
   Sąjungos finansinio įnašo į Programą viešinimas
   1.   Jei valstybės narės nusprendžia nenaudoti Deleguotojo reglamento (ES) 2016/247 10 straipsnyje nurodyto plakato, jos turi savo strategijoje suprantamai paaiškinti, kaip jos informuos visuomenę apie Sąjungos finansinį įnašą į savo mokyklų programą.
   2.   Deleguotojo reglamento (ES) 2016/247 4 straipsnio 1 dalies b punkto ii papunktyje nurodytose ryšių priemonėse ir viešinimo priemonėse, kiek praktiškai įmanoma, turi būti pavaizduota Europos Sąjungos vėliava ir nurodoma Sąjungos „Vaisių ir daržovių vartojimo skatinimo mokyklose programa“ arba jos santrumpa, taip pat Sąjungos finansinė parama.
   3.   Priemonėse ir mokomojoje medžiagoje, kuri turi būti naudojama įgyvendinant Deleguotojo reglamento (ES) 2016/247 4 straipsnio 1 dalies b punkto iii papunktyje nurodytas papildomas priemones, kiek praktiškai įmanoma, turi būti pavaizduota Europos Sąjungos vėliava ir nurodoma Sąjungos „Vaisių ir daržovių vartojimo skatinimo mokyklose programa“ arba jos santrumpa, taip pat Sąjungos finansinė parama.
   4.   Nuorodos į Sąjungos finansinį įnašą turi būti bent tiek pat matomos, kiek ir nuorodos į kitų valstybės ar privačiųjų subjektų įnašą jiems remiant valstybės narės mokyklų programas.
   5.   Valstybės narės gali toliau naudoti turimas plakatų ir kitų viešinimo priemonių, atspausdintų iki 2016 m. vasario 26 d., atsargas, laikydamosi Reglamento (EB) Nr. 288/2009.
   11 straipsnis
   Pranešimai
   Šiame reglamente nurodyti valstybių narių pranešimai Komisijai teikiami remiantis Komisijos reglamentu (EB) Nr. 792/2009 (8).
   12 straipsnis
   Įsigaliojimas ir taikymas
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas pagalbai, skirtai 2016–2017 mokslo metams ir vėlesniems mokslo metams.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. gruodžio 17 d.

            Komisijos vardu

            Pirmininkas

         Jean-Claude JUNCKER

      (1)  OL L 347, 2013 12 20, p. 671.

      (2)  OL L 347, 2013 12 20, p. 549.

      (3)  OL L 346, 2013 12 20, p. 12.

      (4)  2007 m. spalio 22 d. Tarybos reglamentas (EB) Nr. 1234/2007, nustatantis bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Vieno bendro žemės ūkio rinkų organizavimo reglamentas) (OL L 299, 2007 11 16, p. 1).

      (5)  2009 m. balandžio 7 d. Komisijos reglamentas (EB) Nr. 288/2009, kuriuo nustatomos išsamios Tarybos reglamento (EB) Nr. 1234/2007 taikymo taisyklės dėl Bendrijos pagalbos tiekiant vaisius ir daržoves, perdirbtų vaisių ir daržovių bei bananų produktus vaikams į švietimo įstaigas įgyvendinant vaisių vartojimo skatinimo mokyklose programą (OL L 94, 2009 4 8, p. 38).

      (6)  2015 m. gruodžio 17 d. Komisijos deleguotasis reglamentas (ES) 2016/247, kuriuo papildomos Europos Parlamento ir Tarybos reglamento (ES) Nr. 1308/2013 nuostatos dėl Sąjungos pagalbos vaisiams ir daržovėms, perdirbtų vaisių ir daržovių bei bananų produktams tiekti ir platinti įgyvendinant vaisių ir daržovių vartojimo skatinimo mokyklose programą (žr. šio Oficialiojo leidinio p. 1).

      (7)  2014 m. liepos 17 d. Komisijos įgyvendinimo reglamentas (ES) Nr. 809/2014, kuriuo nustatomos Europos Parlamento ir Tarybos reglamento (ES) Nr. 1306/2013 nuostatų dėl integruotos administravimo ir kontrolės sistemos, kaimo plėtros priemonių ir kompleksinės paramos taikymo taisyklės (OL L 227, 2014 7 31, p. 69).

      (8)  2009 m. rugpjūčio 31 d. Komisijos reglamentas (EB) Nr. 792/2009, kuriuo nustatomos išsamios valstybių narių bendrojo rinkų organizavimo įgyvendinimo, tiesioginių išmokų tvarkos, žemės ūkio produktų gamybos ir pardavimo skatinimo, atokiausiems regionams ir mažosioms Egėjo jūros saloms taikomos tvarkos informacijos ir dokumentų teikimo Komisijai taisyklės (OL L 228, 2009 9 1, p. 3).

      PRIEDAS

         Preliminarus Sąjungos pagalbos paskirstymas kiekvienai valstybei narei

                  Valstybė narė

                  Bendro finansavimo dydis (%)

                  6–10 metų vaikai, absoliutūs skaičiai

                  EUR

                  Austrija

                  75

                  406 322

                  2 239 273

                  Belgija

                  75

                  611 450

                  3 369 750

                  Bulgarija

                  90

                  316 744

                  2 094 722

                  Kroatija

                  90

                  205 774

                  1 360 845

                  Kipras

                  75

                  44 823

                  290 000

                  Čekijos Respublika

                  88

                  480 495

                  3 124 660

                  Danija

                  75

                  328 182

                  1 808 638

                  Estija

                  90

                  66 436

                  439 361

                  Suomija

                  75

                  290 308

                  1 599 911

                  Prancūzija

                  76

                  4 051 279

                  22 500 145

                  Vokietija

                  75

                  3 575 991

                  19 707 575

                  Graikija

                  81

                  529 648

                  3 143 600

                  Vengrija

                  86

                  482 160

                  3 031 022

                  Airija

                  75

                  319 126

                  1 758 729

                  Italija

                  80

                  2 853 098

                  16 719 794

                  Latvija

                  90

                  95 861

                  633 957

                  Lietuva

                  90

                  136 285

                  901 293

                  Liuksemburgas

                  75

                  29 473

                  290 000

                  Мalta

                  75

                  19 511

                  290 000

                  Nyderlandai

                  75

                  986 118

                  5 434 576

                  Lenkija

                  88

                  1 802 733

                  11 645 350

                  Portugalija

                  85

                  527 379

                  3 284 967

                  Rumunija

                  89

                  1 054 185

                  6 869 985

                  Slovakija

                  89

                  262 703

                  1 709 502

                  Slovėnija

                  83

                  91 095

                  554 291

                  Ispanija

                  75

                  2 337 457

                  12 939 604

                  Švedija

                  75

                  518 322

                  2 856 514

                  Jungtinė Karalystė

                  76

                  3 494 635

                  19 401 935

                     ES 28

                     79

                     25 917 593

                     150 000 000